pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.วท. เปิดตัว 2 นิทรรศการของ อพวช. หวังสร้างแรงบันดาลใจการเรียนรู้ด้าน วทน. แก่เยาวชน
วันอังคารที่ 14 กุมภาพันธ์ 2560
รมว.วท. เปิดตัว 2 นิทรรศการของ อพวช. หวังสร้างแรงบันดาลใจการเรียนรู้ด้าน วทน. แก่เยาวชน
รมว.วท. เปิดตัว 2 นิทรรศการของ อพวช. หวังสร้างแรงบันดาลใจการเรียนรู้ด้าน วทน. แก่เยาวชน
เมื่อวันที่ 10 กุมภาพันธ์ 2560 / กระทรวงวิทยาศาสตร์และเทคโนโลยี โดย องค์การพิพิธภัณฑ์วิทยาศาสตร์แห่งชาติ (อพวช.) เปิดตัว 2 นิทรรศการถาวรชุดใหม่ล่าสุด นิทรรศการ "วิถีเกษตรแห่งความสุข" และนิทรรศการ "NSM Studio" โดยมี ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี เป็นประธานในพิธี เนื่องในโอกาสเยี่ยมชมการดําเนินงานของ อพวช. ณ ต.คลองห้า อ.คลองหลวง จ.ปทุมธานี
นิทรรศการทั้ง 2 จัดเพื่อสร้างแรงบันดาลใจในการเรียนรู้ด้านวิทยาศาสตร์ให้กับเยาวชน สําหรับนิทรรศการ วิถีเกษตรแห่งความสุข หวังให้เกิดความตระหนักเกี่ยวกับความปลอดภัยของผลผลิต พร้อมเสนอแนวทางการทําเกษตรที่ปลอดภัยโดยใช้เทคโนโลยีและนวัตกรรม และนิทรรศการ NSM Studio เพื่อสร้างความเข้าใจเกี่ยวกับเทคโนโลยีสารสนเทศขั้นพื้นฐานให้กับเยาวชน ด้วยการทดลองและสัมผัสอุปกรณ์จริงในกระบวนการผลิตรายการวิทยุและโทรทัศน์ ภายใต้แนวคิด Learning by Doing เล่น เรียน รู้
ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี (รมว.วท.) เปิดเผยว่า หนึ่งในนโยบายสําคัญของกระทรวงวิทยาศาสตร์และเทคโนโลยี คือ การสร้างกําลังคนที่มีความตระหนักคิดอย่างเป็นระบบมีเหตุมีผล สามารถนําองค์ความรู้ต่าง ๆ มาประยุกต์ใช้เพื่อพัฒนาคุณภาพชีวิตของตนเองให้มีคุณภาพมากยิ่งขึ้น อพวช. เป็นอีกหน่วยงานหนึ่งที่เป็นกําลังสําคัญของประเทศ ในการส่งเสริมสนับสนุนการสร้างกําลังคนผ่านนิทรรศการและกิจกรรมด้านวิทยาศาสตร์ให้กับเยาวชนและประชาชน
ดร.อรรชกา กล่าวอีกว่า การที่ อพวช. เปิดตัว 2 นิทรรศการใหม่ นิทรรศการวิถีเกษตรแห่งความสุข และนิทรรศการ NSM Studio จึงเป็นอีกหนึ่งส่วนในการตอบโจทย์นโยบายกระทรวงฯ โดยหยิบยกเรื่องราวที่อยู่รอบตัวมาอธิบายขยายความในรูปแบบนิทรรศการที่น่าสนใจ เข้าใจง่าย และสามารถสัมผัสจับต้อง เรียนรู้ได้อย่างสนุกสนานและมีความประทับใจ จนเกิดเป็นแรงบันดาลใจในการเรียนรู้ต่อยอดด้านอื่น ๆ ต่อไป
ด้าน นางกรรณิการ์ วงศ์ทองศิริ รองผู้อํานวยการ รักษาการแทนผู้อํานวยการองค์การพิพิธภัณฑ์วิทยาศาสตร์แห่งชาติ กล่าวว่า อพวช. มีภารกิจในการสร้างความตระหนักด้านวิทยาศาสตร์และเทคโนโลยีให้กับสังคม ด้วยการให้บริการแหล่งเรียนรู้ตลอดชีวิตด้านพิพิธภัณฑ์ ทาง อพวช. เองจึงเล็งเห็นว่านิทรรศการบางชุดเกิดความล้าสมัยไม่ทันต่อกระแสเทคโนโลยีที่พัฒนาไปตลอดเวลา จึงได้มีการพัฒนาปรับปรุงพื้นที่ภายในอาคารมาอย่างต่อเนื่อง โดยนิทรรศการวิถีเกษตรแห่งความสุข และนิทรรศการ NSM Studio ถือเป็นนิทรรศการถาวรชุดใหม่ล่าสุด เพื่อสร้างความตระหนักในการเรียนรู้ให้กับสังคมอีกด้วย
ทั้งนี้ สําหรับผู้สนใจชมนิทรรศการ วิถีเกษตรแห่งความสุข และนิทรรศการ NSM Studio สอบถามข้อมูลเพิ่มเติมได้ที่ 02-577-9999 ต่อ 2122 และ 2123 www.nsm.or.th หรือwww.facebook.com/NSMthailand
ข่าวโดย : นางสาวศิริวรรณ หมินหมัน
ภาพโดยและวีดิโอ : นายภูมินทร์ ปั้นเล็ก
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728-3732 โทรสาร 02 333 3834
E-Mail:pr@most.go.thFacebook : sciencethailand
Call Center กระทรวงวิทยาศาสตร์และเทคโนโลยี โทร. 1313
รัฐบาลไทย-ข่าวทำเนียบรัฐบาล-สาขาวิชาที่เปิดสอบแข่งขันฯ ตำแหน่งครูผู้ช่วย สพฐ. ปี 2561
วันศุกร์ที่ 18 พฤษภาคม 2561
สาขาวิชาที่เปิดสอบแข่งขันฯ ตําแหน่งครูผู้ช่วย สพฐ. ปี 2561
จากการที่คณะกรรมการข้าราชการครูและบุคลากรทางการศึกษา (ก.ค.ศ.) ในการประชุมครั้งที่ 5/2561 เมื่อวันที่ 16 พฤษภาคม 2561 โดย นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ในฐานะประธาน ก.ค.ศ. เป็นประธานการประชุม
จากการที่คณะกรรมการข้าราชการครูและบุคลากรทางการศึกษา (ก.ค.ศ.) ในการประชุมครั้งที่5/2561 เมื่อวันที่ 16พฤษภาคม 2561 โดย นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ในฐานะประธาน ก.ค.ศ. เป็นประธานการประชุมได้เห็นชอบ (ร่าง) หลักเกณฑ์และวิธีการสอบแข่งขันเพื่อบรรจุและแต่งตั้งบุคคลเข้ารับราชการเป็นข้าราชการครูและบุคลากรทางการศึกษา ตําแหน่งครูผู้ช่วย นั้น
ในการเปิดสอบแข่งขันฯ ตําแหน่งครูผู้ช่วย สังกัดสํานักงานคณะกรรมการการศึกษาขั้นพื้นฐาน (สพฐ.) ปี พ.ศ.2561 ที่คาดว่าจะเปิดรับสมัครสอบภายในเดือนมิถุนายน 2561 จัดสอบเดือนกรกฎาคม 2561 และบรรจุแต่งตั้งเดือนตุลาคม 2561(อ่านรายละเอียดเพิ่มเติมข่าวที่ 139/2561)นั้นก.ค.ศ.ได้เห็นชอบให้เปิดสอบแข่งขันฯ ใน 74 จังหวัด และสํานักบริหารงานการศึกษาพิเศษ (สศศ.) โดยจังหวัดที่ไม่ประสงค์เปิดสอบได้แก่ จังหวัดพะเยา อํานาจเจริญ และสงขลารวมทั้งสิ้น 98 กลุ่มวิชาดังนี้
นอกจากนี้ ข้อมูลสาขาวิชาที่ขาดแคลนและมีความจําเป็นทั้ง 2 กลุ่ม ที่คาดว่าจะเปิดสอบในจังหวัดต่าง ๆ(ข้อมูล ณ วันที่ 15 พ.ค.2561) มีดังนี้
1) กลุ่มวิชา หรือทาง หรือสาขาวิชาเอกที่ไม่เปิดสอนในหลักสูตรครุศาสตร์/ศึกษาศาสตร์ ระดับปริญญาตรี 5 ปี หรือเปิดสอนแต่ยังไม่มีผู้สําเร็จการศึกษาในหลักสูตรระดับปริญญา 5 ปีจํานวน 32 กลุ่มวิชาได้แก่ ภาษาสเปน ภาษาเกาหลี ภาษาพม่า ภาษาเขมร ภาษาเวียดนาม ภูมิศาสตร์ ประวัติศาสตร์ การพยาบาล ดนตรีพื้นเมือง ออกแบบนิเทศศิลป์ วิทยาการคอมพิวเตอร์ วิศวกรรมไฟฟ้า อุตสาหกรรมศิลป์ อุตสาหกรรมก่อสร้าง อุตสาหกรรม (ก่อสร้าง) อุตสาหกรรมศิลป์ (ช่างยนต์) อุตสาหกรรมไฟฟ้า ช่างโลหะ การจัดการงานก่อสร้าง โสตทัศนศึกษา การเงินและบัญชี การเงินและการบัญชี การเงิน/บัญชี การเงินบัญชี การเงินการบัญชี ธุรกิจการเงินการบัญชี ธุรกิจ (การเงิน) ธุรกิจ (พัสดุ) พัสดุ กายภาพบําบัด กิจกรรมบําบัด จิตวิทยาคลินิก
2) กลุ่มวิชา หรือทาง หรือสาขาวิชาเอกที่ขาดแคลนและมีความจําเป็นต่อการจัดการเรียนการสอนจํานวน 10 กลุ่มวิชาได้แก่ ภาษาฝรั่งเศส ภาษาญี่ปุ่น ภาษาเยอรมัน ภาษาจีน ดนตรี ดนตรีศึกษา ดนตรีไทย ดนตรีสากล ดุริยางคศิลป์ ทัศนศิลป์
อย่างไรก็ตาม เมื่อถึงกําหนดวันเปิดรับสมัคร ขอให้ติดตามรายละเอียดสาขาวิชาที่จะเปิดสอบจากประกาศรับสมัครของสํานักงานศึกษาธิการจังหวัด (ศธจ.) แต่ละแห่ง อีกครั้งหนึ่ง
Written byเอมพร น้อยจินดา,ดรุวรรณ บุญมาก (ก.ค.ศ.)
Photoยุทธพงศ์ เลือกกลั่นดี (สร.)
Editorบัลลังก์ โรหิตเสถียร (สป.)
รัฐบาลไทย-ข่าวทำเนียบรัฐบาล-วธ. จัดประชุมผู้ประกอบการภาพยนตร์และวีดิทัศน์ ชี้แจงเพิ่มเติมมาตรการผ่อนปรน ระยะที่ ๒ ลงพื้นที่ตรวจเยี่ยมกองถ่าย เน้นปฏิบัติตามมาตรการป้องกันโควิด-19 [กระทรวงวัฒนธรรม]
วันจันทร์ที่ 18 พฤษภาคม 2563
วธ. จัดประชุมผู้ประกอบการภาพยนตร์และวีดิทัศน์ ชี้แจงเพิ่มเติมมาตรการผ่อนปรน ระยะที่ ๒ ลงพื้นที่ตรวจเยี่ยมกองถ่าย เน้นปฏิบัติตามมาตรการป้องกันโควิด-19 [กระทรวงวัฒนธรรม]
วธ. จัดประชุมผู้ประกอบการภาพยนตร์และวีดิทัศน์ ชี้แจงเพิ่มเติมมาตรการผ่อนปรน ระยะที่ ๒ ลงพื้นที่ตรวจเยี่ยมกองถ่ายทํารายการโทรทัศน์ เน้นปฏิบัติตามมาตรการป้องกันโควิด-19 อย่างเคร่งครัด
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ได้ออกข้อกําหนดตามความในมาตรา ๙ แห่งพระราชกําหนดการบริหารราชการในสถานการณ์ฉุกเฉิน พ.ศ. ๒๕๔๘ (ฉบับที่ ๗) และมาตรา ๑๑ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ โดยนายกรัฐมนตรีได้ออกข้อกําหนดเป็นการทั่วไปและข้อปฏิบัติ เพื่อผ่อนคลายและอํานวยความสะดวกให้กับประชาชนในการประกอบกิจกรรม ด้านเศรษฐกิจและการดําเนินชีวิต ระยะที่ ๒ โดยในส่วนที่เกี่ยวข้องกับกระทรวงวัฒนธรรม (วธ.) คือ ข้อ ๓ (๑) จ. การถ่ายทํารายการโทรทัศน์ ภาพยนตร์และวีดีทัศน์ ซึ่งเมื่อรวมคณะทํางานหน้าฉากและทุกแผนกแล้วต้องมีจํานวนไม่เกินห้าสิบคน และต้องไม่มีผู้ชมเข้าร่วมรายการ โดยข้อกําหนดดังกล่าวมีผลตั้งแต่วันที่ ๑๗ พฤษภาคม ๒๕๖๓ เป็นต้นไปนั้น
นายอิทธิพล กล่าวว่า ดังนั้น เพื่อเป็นการสร้างความรู้ ความเข้าใจให้กับผู้ประกอบการด้านภาพยนตร์และวีดิทัศน์ให้ปฏิบัติตามข้อกําหนดมาตรการป้องกันโรคอย่างเคร่งครัด รวมทั้งปลอดภัยจากโรคติดเชื้อไวรัสโคโรนา 2019 (โควิด-19) เพิ่มเติม กระทรวงวัฒนธรรมจึงจัดการประชุมชี้แจงทําความเข้าใจมาตรการผ่อนปรนการดําเนินกิจการด้านภาพยนตร์และวีดิทัศน์เพิ่มเติม ให้กับผู้ประกอบการด้านภาพยนตร์ วีดิทัศน์ และโทรทัศน์ อาทิ สมาคมผู้บริหารการผลิตภาพยนตร์ต่างประเทศ สมาคมผู้กํากับภาพยนตร์ไทย ผู้สร้าง ผู้กํากับภาพยนตร์ และสื่อโทรทัศน์ กว่า ๔๐ หน่วยงาน เข้าร่วมรับฟัง โดยมีนางยุพา ทวีวัฒนะกิจบวร รองปลัดกระทรวงวัฒนธรรม ร่วมชี้แจงให้ความรู้ภาพรวมมาตรการผ่อนปรนการดําเนินกิจการด้านภาพยนตร์และวีดิทัศน์ และมีนายแพทย์จักรรัฐ พิทยาวงศ์อานนท์ ผู้อํานวยการกองยุทธศาสตร์และแผนงาน จากกรมควบคุมโรค กระทรวงสาธารณสุข ร่วมให้ความรู้เรื่องมาตรการด้านสาธารณสุขที่เกี่ยวข้อง นอกจากนี้มีการชี้แจงการใช้แอปพลิเคชัน ไทยชนะ เพื่อให้ผู้ประกอบการด้านภาพยนตร์วีดิทัศน์และโทรทัศน์ สามารถลงทะเบียนได้อย่างถูกต้อง เพื่อจะได้ติดตามและประเมินผลต่อไป
หลังจากนี้ กระทรวงวัฒนธรรมจะเร่งจัดทําคู่มือ “การปฏิบัติตามมาตรการผ่อนปรนกิจกรรมและกิจการ เพื่อป้องกันการแพร่ระบาดของโรคโควิด-19 สําหรับกิจการถ่ายภาพยนตร์และวีดิทัศน์” และจะมอบให้กับผู้ประกอบการภาพยนตร์และวีดิทัศน์ใช้เป็นแนวทางปฏิบัติตามมาตรการดังกล่าว และในวันนี้กระทรวงวัฒนธรรมยังได้ร่วมกับกระทรวงสาธารณสุขลงพื้นที่ตรวจเยี่ยมกองถ่ายละครโทรทัศน์ ณ ACT Studio ตําบลบางคูวัด อําเภอเมืองปทุมธานี จังหวัดปทุมธานี และลงพื้นที่ตรวจเยี่ยมกองถ่ายทํารายการโทรทัศน์ ณ บริษัท เวิร์คพอยท์ เอนเทอร์เทนเมนท์ ตําบลบางพูน อําเภอเมืองปทุมธานี จังหวัดปทุมธานี เพื่อตรวจติดตามการปฏิบัติงานตามมาตรการฯ และเน้นย้ําการดําเนินกิจการตามข้อกําหนดและมาตรการอย่างเคร่งครัดต่อไป
-----------------------------
รัฐบาลไทย-ข่าวทำเนียบรัฐบาล-บสย. ผนึก คบจ. เชียงใหม่ - เชียงราย ขับเคลื่อน CSR ตามแนวเศรษฐกิจพอเพียง
วันอังคารที่ 4 กรกฎาคม 2560
บสย. ผนึก คบจ. เชียงใหม่ - เชียงราย ขับเคลื่อน CSR ตามแนวเศรษฐกิจพอเพียง
ในระหว่างวันที่ 4 – 5 กรกฏาคม 2560 บสย. ได้ลงพื้นที่จังหวัดเชียงใหม่และเชียงราย จัดกิจกรรม CSR ประจําปี 2560 ภายใต้แนวคิด “25 ปี บสย. ร่วมสานต่อปณิธานของพ่อ”  ผ่านกิจกรรม "สืบสานปณิธานแห่งความพอเพียง มีทุนพร้อม มีออมพอ ชีวิตมีสุข”
นายนิธิศ มนุญพร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ในระหว่างวันที่ 4 – 5 กรกฏาคม 2560 บสย. ได้ลงพื้นที่จังหวัดเชียงใหม่และเชียงราย จัดกิจกรรม CSR ประจําปี 2560 ภายใต้แนวคิด “25 ปี บสย. ร่วมสานต่อปณิธานของพ่อ” ผ่านกิจกรรม "สืบสานปณิธานแห่งความพอเพียง มีทุนพร้อม มีออมพอ ชีวิตมีสุข” โดยวันที่ 4 ก.ค. บสย. ได้ร่วมกับ คบจ. จังหวัดเชียงใหม่ และในวันที่ 5 ก.ค. บสย. ร่วมกับ สํานักงานคลังจังหวัดเชียงราย จัดกิจกรรมส่งเสริมความรู้ ความเข้าใจให้ผู้ประกอบธุรกิจและผู้นําชุมชน เสริมสร้างการเตรียมเงินทุนให้พร้อม เตรียมเงินออมให้พอ ตามแนวพระราชดําริปรัชญาเศรษฐกิจพอเพียง ในรูปแบบกิจกรรม กระจายตามฐานต่างๆ 5 ฐาน เช่น การเตรียมความพร้อม ฐานเพิ่มโอกาสการเข้าถึงแหล่งเงินทุน ฐานการออม ฐานส่งเสริมความรู้ โดยเชิญผู้ประกอบธุรกิจ ผู้นําชุมชน และให้ SMEs ที่เป็นลูกค้า บสย. เข้ามามีส่วนร่วมในกิจกรรมดังกล่าว
การดําเนินงานเพื่อสังคมในรูปแบบการพัฒนาช่วยเหลือสังคมและชุมชนนั้น บสย. มุ่งส่งเสริมการเรียนรู้การบริหารจัดการทางการเงิน การออมเงิน รวมไปถึงการเข้าถึงแหล่งทุนเพื่อสร้างโอกาสให้แก่ผู้ประกอบการอย่างต่อเนื่อง ด้วยตระหนักว่าเป็นภารกิจที่ บสย. ต้องดําเนินการเพื่อสร้างความรู้ความเข้าใจ สร้างภูมิคุ้มกันทางการเงินให้แก่ผู้ประกอบการ เสริมสร้างชุมชนและสังคมให้มีพื้นฐานทางการเงินที่มั่นคงแข็งแรง สามารถวางแผนการเงินและการลงทุนได้อย่างเหมาะสมและมีประสิทธิภาพ ซึ่งทําให้ผู้ประกอบการมีสุขภาพทางการเงินและมีคุณภาพชีวิตที่ดีขึ้น ซึ่งถือเป็นรากฐานสําคัญในการพัฒนาเศรษฐกิจของประเทศให้เข้มแข็งอย่างยั่งยืน
กิจกรรม CSR ประจําปี 2560 กําหนดจัดขึ้นใน 6 จังหวัด ซึ่งปีนี้พุ่งเป้าที่จังหวัดที่เป็นรากฐานสําคัญของการขับเคลื่อนเศรษฐกิจ โดยได้เริ่มดําเนินการไปแล้ว 2 จังหวัด คือ จังหวัดสุรินทร์ และ บุรีรัมย์ ซึ่งได้รับความร่วมมือเป็นอย่างดีจากองค์กรพันธมิตร ผู้นําชุมชน และ ผู้ประกอบการ SMEs และมีผู้เข้าร่วมกิจกรรมเป็นจํานวนมาก สําหรับการดําเนินกิจกรรมครั้งนี้ จัดขึ้นที่จังหวัดเชียงใหม่และเชียงราย มีผู้ตอบรับการเข้าร่วมกิจกรรมและให้ความสนใจจํานวนมากเช่นกัน โดยครั้งสุดท้ายกําหนดจัดขึ้นในเดือนสิงหาคม ที่จังหวัดนครศรีธรรมราช และ สุราษฎร์ธานี
บรรษัทประกันสินเชื่ออุตสาหกรรมขนาดย่อม
ชนิญญา สันสมภาค 081-860-7477   chaninya@tcg.or.th  www.tcg.or.th
ศรัญยู ตันติเสรี   091-771-2885   saranyu@tcg.or.th  www.facebook.com/tcg.or.th
วิขุดา ก้องกีรติ  089-605-9870  wichuda@tcg.or.th
ศูนย์ลูกค้าสัมพันธ์ 0-2890-9999
รัฐบาลไทย-ข่าวทำเนียบรัฐบาล-สำนักงานมาตรฐานผลิตภัณฑ์อุตสาหกรรม เตือนผู้ประกอบการภาคอุตสาหกรรมไทย เร่งทำความเข้าใจกฎระเบียบ Biocidal Products หลัง EU เดินหน้าบังคับใช้ 1 มีนาคม 2560
วันอังคารที่ 21 กุมภาพันธ์ 2560
สํานักงานมาตรฐานผลิตภัณฑ์อุตสาหกรรม เตือนผู้ประกอบการภาคอุตสาหกรรมไทย เร่งทําความเข้าใจกฎระเบียบ Biocidal Products หลัง EU เดินหน้าบังคับใช้ 1 มีนาคม 2560
สํานักงานมาตรฐานผลิตภัณฑ์อุตสาหกรรม หวั่นผู้ประกอบการภาคอุตสาหกรรมไทยได้รับผลกระทบส่งออก หลัง EU บังคับใช้กฎระเบียบ Biocidal Products เริ่มวันที่ 1 มีนาคม นี้ จับมือคณะผู้แทนสหภาพยุโรปประจําประเทศไทย จัดสัมมนาเพื่อรับทราบข้อปฏิบัติ เร่งสร้างความเข้าใจใ
รัฐบาลไทย-ข่าวทำเนียบรัฐบาล-สธ.บรรจุข้าราชการด่านหน้าโควิด-19 พร้อมดีเดย์รอบแรก 29 มิ.ย. 63 [กระทรวงสาธารณสุข]
วันศุกร์ที่ 19 มิถุนายน 2563
สธ.บรรจุข้าราชการด่านหน้าโควิด-19 พร้อมดีเดย์รอบแรก 29 มิ.ย. 63 [กระทรวงสาธารณสุข]
สธ.บรรจุข้าราชการด่านหน้าโควิด-19 พร้อมดีเดย์รอบแรก 29 มิ.ย. 63
กระทรวงสาธารณสุข บรรจุข้าราชการใหม่ให้บุคลากรผู้ปฏิบัติงานในสถานการณ์โรคโควิด 19 รอบแรกในกลุ่มบุคลากรผู้ให้บริการด่านหน้า ในวันที่ 29 มิถุนายน 2563 และจะบรรจุรอบต่อไปในเดือนสิงหาคม 2563
วันนี้ (19 มิถุนายน 2563) ที่กระทรวงสาธารณสุข จังหวัดนนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ว่า ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้เป็นประธานการประชุม อกพ. กระทรวงสาธารณสุข เพื่อพิจารณาการบรรจุข้าราชการใหม่ตามมติคณะรัฐมนตรี (ครม.) ซึ่งนายกรัฐมนตรีและคณะรัฐมนตรีทุกท่าน เห็นความสําคัญของบุคลากรสาธารณสุข จึงได้จัดสรรตําแหน่งให้เพื่อเป็นขวัญกําลังใจในการทํางานต่อสู้กับสถานการณ์โรคโควิด 19
ดร.สาธิตกล่าวต่อว่า ที่ประชุมวันนี้ ได้พิจารณาหลักเกณฑ์การบรรจุข้าราชการตามที่ ครม. คณะกรรมการข้าราชการพลเรือน (กพ.) และคณะกรรมการกําหนดเป้าหมายและนโยบายกําลังคนภาครัฐ (คปร.)กําหนด ให้กับบุคลากรผู้ปฏิบัติหน้าที่หน้างาน และสนับสนุนการปฏิบัติงานโควิด 19 โดยบรรจุรอบแรกในวันที่ 29 มิถุนายน 2563 และจะทยอยบรรจุให้บุคลากรที่ปฏิบัติงานโรงพยาบาล และโรงพยาบาลส่งเสริมสุขภาพตําบลรอบต่อไปในเดือนกันยายน 2563
“ได้มอบกองบริหารทรัพยากรบุคคลให้สื่อสารทําความเข้าใจกับบุคลากรว่า การจัดสรรครั้งนี้เป็นไปตามหลักเกณฑ์ที่ กพ. และคปร.กําหนด และมอบให้อธิบดี ผู้ตรวจราชการกระทรวงฯ ทุกเขตสุขภาพ กํากับติดตามการจัดสรรให้มีความเป็นธรรม เนื่องจากตําแหน่งที่ได้รับครั้งนี้เป็นกรณีพิเศษจากการต่อสู้สถานการณ์โรคโควิด 19 ในส่วนบุคลากรที่ยังไม่ได้รับการบรรจุจะหารือกับ กพ. และคปร. เพื่อพิจารณาหาแนวทางที่เหมาะสมต่อไป” ดร.สาธิตกล่าว
************************************
19 มิถุนายน 2563
รัฐบาลไทย-ข่าวทำเนียบรัฐบาล-นายกรัฐมนตรีทดลองขับขี่ทดสอบประสิทธิภาพ รถจักรยานยนต์ไฟฟ้าและรถตุ๊ก ตุ๊ก ไทยแลนด์ 4.0 ย้ำให้พัฒนาตามหลักการของมาตรฐานสากล
วันอังคารที่ 26 ธันวาคม 2560
นายกรัฐมนตรีทดลองขับขี่ทดสอบประสิทธิภาพ รถจักรยานยนต์ไฟฟ้าและรถตุ๊ก ตุ๊ก ไทยแลนด์ 4.0 ย้ําให้พัฒนาตามหลักการของมาตรฐานสากล
คณะผู้บริหาร อาจารย์ นักศึกษาสถาบันการพลศึกษาสุโขทัยเข้าพบนายกรัฐมนตรี ก่อนการประชุม ครม.จ.สุโขทัย-นายกรัฐมนตรีทดลองขับขี่ทดสอบประสิทธิภาพ รถจักรยานยนต์ไฟฟ้า-รถตุ๊ก ตุ๊ก ไทยแลนด์ 4.0 ย้ําให้พัฒนาตามหลักการของมาตรฐานสากล
วันนี้ (26 ธ.ค. 60) เวลา 08.00 น. ณ ห้องรับรอง อาคารสํานักงานวิทยบริการ สถาบันการพลศึกษาสุโขทัย จ.สุโขทัย ก่อนการประชุมคณะรัฐมนตรีอย่างเป็นทางการนอกสถานที่จังหวัดสุโขทัย คณะสถาบันการพลศึกษาสุโขทัย เข้าพบ พลเอก ประยุทธ์ จันทร์โอชา นายกรัฐมนตรี โดยมีผู้บริหารสถาบัน อาจารย์ นักศึกษาคณะวิทยาศาสตร์การกีฬาและสุขภาพ คณะศิลปศาสตร์การจัดการกีฬาและนันทนาการ นักกีฬาโรงเรียนสุโขทัยวิทยาคม นักกีฬาผู้บกพร่องทางร่างกาย และอดีตนักศึกษา ซึ่งเป็นนักกีฬามวยสากลสมัครเล่นทีมชาติไทย ร่วมต้อนรับ ซึ่งนายกรัฐมนตรีได้กล่าวทักทายพูดคุยอย่างเป็นกันเอง พร้อมชมนิทรรศการการกีฬาและได้ร่วมถ่ายภาพกับคณะที่มาต้อนรับ
จากนั้น นายกรัฐมนตรีได้เดินชมนิทรรศการ และชมผลงานสุดยอดนวัตกรรมอาชีวศึกษา ของ วิทยาลัยการอาชีพศรีสัชนาลัย พร้อมกับชมผลงานวิจัยและจัดสร้างมือกลแขนกลเพื่อคนพิการ ทั้งนี้ นายกรัฐมนตรีได้ให้เร่งตรวจสอบเรื่องการจดทะเบียนที่ล่าช้า และขอให้มีการพัฒนาอย่างต่อเนื่อง จากนั้นนายกรัฐมนตรีชมรถจักรยานยนต์ไฟฟ้า รถตุ๊ก ตุ๊ก ไทยแลนด์ 4.0 พร้อมกับทดลองขับขี่เพื่อทดสอบประสิทธิภาพ และได้ย้ําว่าให้พัฒนาตามหลักการของมาตรฐานสากล โดยให้พัฒนาจนผ่านมาตรฐานเพื่อนําไปขยายผลต่อไป
.........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-แผนแม่บทส่งเสริมคุณธรรม สร้างไทยเข้มแข็งมั่นคง
วันศุกร์ที่ 21 เมษายน 2560
แผนแม่บทส่งเสริมคุณธรรม สร้างไทยเข้มแข็งมั่นคง
รัฐบาลส่งเสริมการปลูกฝังคุณธรรม สร้างความเข้มแข็งจากภายในให้แก่หน่วยงานทั้งภาครัฐ และเอกชน รวมทั้งประชาชน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลประกาศใช้แผนแม่บทส่งเสริมคุณธรรมแห่งชาติ ฉบับที่ 1 ปี 2559-2564 สร้างความเข้มแข็งจากภายใน โดยให้ประชาชนนําหลักคําสอนทางศาสนาที่ตนเองนับถือและหลักปรัชญาเศรษฐกิจพอเพียงไปปรับใช้ในการดําเนินชีวิต สําหรับในปีนี้มุ่งเน้นการปลูกฝังคุณธรรม 4 ประการแก่ประชาชน ได้แก่ ความพอเพียง ความมีวินัย ความซื่อสัตย์สุจริต และจิตอาสา พร้อมทั้งขยายเครือข่ายชุมชนคุณธรรมในทุกพื้นที่ เช่น อบต.คุณธรรม โรงเรียนคุณธรรม โรงพักคุณธรรม และบริษัทคุณธรรม เป็นต้น ปัจจุบันมีหน่วยงานเครือข่ายแล้ว 5,442 แห่งทั่วประเทศ ซึ่งจะก่อให้เกิดความรักความสามัคคี และมีน้ําใจเอื้ออาทรต่อกัน ส่งผลให้สังคมไทยมีความมั่นคงสงบสุข และก้าวสู่การเป็นผู้นําด้านคุณธรรมจริยธรรมในเวทีโลกได้ในอนาคต
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การยกระดับการศึกษาเพื่อพัฒนาทุนมนุษย์คือ กลไกการขับเคลื่อนการเติบโตของโลกยุคดิจิทัล
วันอาทิตย์ที่ 18 พฤศจิกายน 2561
การยกระดับการศึกษาเพื่อพัฒนาทุนมนุษย์คือ กลไกการขับเคลื่อนการเติบโตของโลกยุคดิจิทัล
การยกระดับการศึกษาเพื่อพัฒนาทุนมนุษย์คือ กลไกการขับเคลื่อนการเติบโตของโลกยุคดิจิทัล
วันนี้ (18 พฤศจิกายน 2561) เวลา 12.30 น. (ตามเวลาท้องถิ่น) ณ เอเปคเฮ้าส์ (APEC Haus) กรุงพอร์ตมอร์สบี รัฐเอกราชปาปัวนิวกินี พลเอก ประยุทธ์ จันทร์โอชา นายกรัฐมนตรี ร่วมหารือระหว่างรับประทานอาหารกลางวันร่วมกับผู้นําเขตเศรษฐกิจเอเปค (Working Lunch) ในหัวข้อ “ส่งเสริมการเจริญเติบโตที่ครอบคลุมในยุคดิจิทัล” (Promoting Inclusive Growth in the Digital Age) ซึ่งนายกรัฐมนตรีได้ร่วมแลกเปลี่ยนความเห็นเกี่ยวกับ การสร้างทักษะโดยใช้นวัตกรรมขับเคลื่อน (Innovation driven Skills Building) และความมั่นคงทางอาหารที่ครอบคลุมและยั่งยืน (Inclusivity and Sustainability Food Security) สรุปดังนี้
นายกรัฐมนตรีชื่นชมบทบาทนําของเอเปคในการขับเคลื่อนความร่วมมือเพื่อตอบสนองโอกาสและความท้าทายใหม่ๆที่เปลี่ยนแปลงอยู่ตลอดเวลา โดยนายกรัฐมนตรีได้นําเสนอแนวคิดสําคัญ 2 ประการ เพื่อรับมือกับความท้าทายดังกล่าวได้แก่
ประการแรก การพัฒนาของเทคโนโลยีและนวัตกรรม โดยเฉพาะดิจิทัล ทําให้เกิดการเปลี่ยนแปลงรูปแบบการดําเนินชีวิตอย่างมีนัยสําคัญ จึงจําเป็นอย่างยิ่งที่ต้องส่งเสริมทักษะและยกระดับการศึกษาของประชาชนทุกเพศทุกวัยให้ตอบโจทย์ความท้าทายดังกล่าว
ทั้งนี้ ไทยให้ความสําคัญกับการพัฒนาทักษะและการศึกษาภายใต้นโยบายไทยแลนด์ 4.0 โดยการปฏิรูประบบอาชีวศึกษาทวิภาคี ซึ่งมุ่งเน้นการพัฒนาทักษะด้านอาชีพให้ตอบสนองกับความต้องการของตลาดแรงงาน รวมทั้งรัฐบาลยังเตรียมจัดตั้งกระทรวงการศึกษา วิจัย และนวัตกรรม เพื่อรองรับการปรับเปลี่ยนไปสู่ “เศรษฐกิจที่ขับเคลื่อนด้วยนวัตกรรม” ซึ่งเอเปคสามารถเข้ามีส่วนร่วมสนับสนุนพัฒนาหลักสูตรการศึกษาและทักษะ เพื่อยกระดับมาตรฐานในภูมิภาค
นายกรัฐมนตรียังเห็นว่า เอเปคควรหารืออย่างจริงจังเกี่ยวกับการทํางานร่วมกันระหว่างมนุษย์กับปัญญาประดิษฐ์และหุ่นยนต์ เพื่อให้การใช้เทคโนโลยีดังกล่าวเกิดประโยชน์สูงสุด ในขณะเดียวกันก็ร่วมกันหาแนวทางเพื่อลดผลกระทบของเทคโนโลยีต่อโครงสร้างทางเศรษฐกิจและสังคม
ประการที่สอง ปัจจุบัน โลกกําลังเผชิญกับความท้าทายจากการเปลี่ยนแปลงสภาพภูมิอากาศและสภาพแวดล้อมที่เสื่อมโทรม นายกรัฐมนตรีกล่าวเสนอแนวคิด “โมเดลเศรษฐกิจ BCG” โดย B คือเศรษฐกิจชีวภาพ (Bio-Economy) C คือเศรษฐกิจหมุนเวียน (Circular Economy) และ G คือเศรษฐกิจสีเขียว (Green Economy) ซึ่งใช้ประโยชน์จากเทคโนโลยีและนวัตกรรม เพื่อเพิ่มมูลค่าสินค้าเกษตรและประมง ควบคู่ไปกับการลดของเสียให้น้อยที่สุดหรือเป็นศูนย์ ด้วยการเพิ่มประสิทธิภาพในการผลิตและใช้เทคโนโลยีที่สะอาดยิ่งขึ้น
นอกจากนี้ ไทยยังสนับสนุนการนําเกษตรทฤษฎีใหม่มาปรับใช้ร่วมกับเทคโนโลยีสมัยใหม่ในการขับเคลื่อนภาคเกษตรไปสู่เกษตรอัจฉริยะ โดยนายกรัฐมนตรีเชื่อมั่นว่า เอเปคจะเป็นแกนนําในการจัดการกับความท้าทายด้านสิ่งแวดล้อม และเร่งรัดดําเนินงานเพื่อบรรลุเป้าหมายความมั่นคงด้านอาหารของเอเปคต่อไป
รัฐบาลไทย-ข่าวทำเนียบรัฐบาล-มหาดไทย บันทึกเทปรายการพิเศษถวายพระพรชัยมงคล สมเด็จพระนางเจ้าฯ  พระบรมราชินีนาถ ในรัชกาลที่ 9  เนื่องในโอกาสวันเฉลิมพระชนมพรรษา 12 สิงหาคม 2561
วันพุธที่ 25 กรกฎาคม 2561
มหาดไทย บันทึกเทปรายการพิเศษถวายพระพรชัยมงคล สมเด็จพระนางเจ้าฯ  พระบรมราชินีนาถ ในรัชกาลที่ 9  เนื่องในโอกาสวันเฉลิมพระชนมพรรษา 12 สิงหาคม 2561
มหาดไทยบันทึกเทปรายการพิเศษถวายพระพรชัยมงคล สมเด็จพระนางเจ้าฯ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 12 สิงหาคม 2561
วันนี้ (25 ก.ค. 2561) เวลา 14.00 น. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสุธี มากบุญ รัฐมนตรีช่วยว่าการกระทรวงมหาดไทย และ นายฉัตรชัย พรหมเลิศ ปลัดกระทรวงมหาดไทย นําคณะผู้บริหารระดับสูงของหน่วยงานในสังกัดกระทรวงมหาดไทย พร้อมด้วย นายกสมาคมแม่บ้านมหาดไทย และผู้บริหารสมาคมฯ ร่วมบันทึกเทปรายการพิเศษถวายพระพรชัยมงคล สมเด็จพระนางเจ้าฯ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 12 สิงหาคม 2561 เพื่อแสดงความจงรักภักดีและน้อมรําลึกในพระมหากรุณาธิคุณที่ทรงมีต่อพสกนิกรชาวไทย ณ สถานีวิทยุโทรทัศน์แห่งประเทศไทย (NBT)ช่อง 11.
รัฐบาลไทย-ข่าวทำเนียบรัฐบาล-รัฐบาลเดินหน้านโยบายไทยเฟิร์ส
วันพฤหัสบดีที่ 15 สิงหาคม 2562
รัฐบาลเดินหน้านโยบายไทยเฟิร์ส
วันพฤหัสบดีที่ 15 สิงหาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้านโยบายไทยเฟิร์ส คือ ไทยทํา ไทยใช้ เร่งรัดการเบิกจ่ายงบประมาณเพื่อขับเคลื่อนเศรษฐกิจไทย รวมทั้งเพิ่มมูลค่าสินค้าภาคธุรกิจอุตสาหกรรม สร้างงานสร้างอาชีพให้กับคนไทย ยกระดับการให้บริการสาธารณสุขและดูแลบุคลากรทางการแพทย์ให้มีคุณภาพชีวิตที่ดี ส่งเสริมการแพทย์แผนไทยและสมุนไพร พิจารณาต่อยอดนําสารสกัดกัญชาไปใช้ทางการแพทย์เพื่อเสริมสร้างเศรษฐกิจ รวมทั้งเร่งนําผลผลิตยางพาราไปแปรรูปเป็นผลิตภัณฑ์ต่าง ๆ โดยเฉพาะการสร้างถนนและวัสดุป้องกันอันตรายจากการใช้รถใช้ถนน เพื่อช่วยระบายผลผลิตทางการเกษตรและสร้างเสถียรภาพด้านราคาได้อีกทางหนึ่ง ทั้งนี้ รัฐบาลมุ่งหวังดูแลชีวิตความเป็นอยู่ของประชาชนให้ดีขึ้นในทุกมิติ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​สธ.ให้ รพ.ทุกแห่งพัฒนาห้องฉุกเฉินคุณภาพเน้นปลอดภัย รวดเร็ว
วันจันทร์ที่ 5 กุมภาพันธ์ 2561
​สธ.ให้ รพ.ทุกแห่งพัฒนาห้องฉุกเฉินคุณภาพเน้นปลอดภัย รวดเร็ว
รัฐมนตรีว่าการกระทรวงสาธารณสุขลงพื้นที่โรงพยาบาลระยอง พบประชาชนพอใจการให้บริการห้องฉุกเฉินเกือบ 100 เปอร์เซ็นต์ ผลจากการพัฒนาห้องฉุกเฉินคุณภาพ ทําให้ประชาชนเข้าถึงบริการอย่างรวดเร็ว ปลอดภัย
รัฐมนตรีว่าการกระทรวงสาธารณสุขลงพื้นที่โรงพยาบาลระยอง พบประชาชนพอใจการให้บริการห้องฉุกเฉินเกือบ 100 เปอร์เซ็นต์ ผลจากการพัฒนาห้องฉุกเฉินคุณภาพ ทําให้ประชาชนเข้าถึงบริการอย่างรวดเร็ว ปลอดภัย
วันนี้ (5 กุมภาพันธ์ 2561) ที่โรงพยาบาลระยอง จ.ระยอง ศาสตราจารย์ คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วยนายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ภายหลังตรวจเยี่ยมระบบบริการการแพทย์ฉุกเฉินโรงพยาบาลระยอง ซึ่งเป็นพื้นที่รองรับระเบียงเศรษฐกิจพิเศษภาคตะวันออก ว่า กระทรวงสาธารณสุขมีนโยบายให้โรงพยาบาลพัฒนาห้องฉุกเฉินให้มีมาตรฐาน ยกระดับห้องฉุกเฉินหรือห้องอีอาร์คุณภาพ (EMERGENCY QUALITY)ประชาชนได้รับบริการอย่างรวดเร็ว ผู้ป่วยและเจ้าหน้าที่มีความปลอดภัย เพื่อลดอัตราการเสียชีวิต
ศาสตราจารย์ คลินิก เกียรติคุณ นายแพทย์ปิยะสกล กล่าวว่า โรงพยาบาลระยองตั้งอยู่ในพื้นที่ระเบียงเศรษฐกิจพิเศษภาคตะวันออก จําเป็นต้องพัฒนาเพื่อรองรับการเปลี่ยนแปลง ทั้งจํานวนโรงงานอุตสาหกรรมและประชากรที่เพิ่มขึ้น โดยเฉพาะการบริการการแพทย์ฉุกเฉิน เน้นให้ประชาชนเข้าถึงบริการได้อย่างรวดเร็ว ปลอดภัย ด้วยทีมแพทย์ สหวิชาชีพพยาบาลวิชาชีพและรถพยาบาลที่ออกรับผู้ป่วยภาวะวิกฤตฉุกเฉิน ตลอด 24 ชั่วโมง ให้บริการคัดกรองผู้ป่วยห้องฉุกเฉินภายใน 15 นาทีหากอยู่ในภาวะวิกฤติจะได้รับการรักษาทันที มีห้องแยกสําหรับผู้ป่วยฉุกเฉินโรคติดเชื้อและสารเคมีปนเปื้อนแยกจากผู้ป่วยทั่วไป
นอกจากนี้ ยังมีการสื่อสารให้แก่ญาติผู้ป่วยที่นั่งรอด้านนอกทราบข้อมูลความคืบหน้าการรักษาที่เป็นปัจจุบันผ่านจอโทรทัศน์ทุก 40 วินาที ส่งผลให้ประชาชนมีความพึงพอใจถึงร้อยละ 92 สามารถลดข้อขัดแย้งระหว่างเจ้าหน้าที่และญาติได้ ทั้งนี้ยังมีการจัดตั้งระบบความปลอดภัยของห้องฉุกเฉิน ด้วยประตูเปิด-ปิดอัตโนมัติ มีพนักงานรักษาความปลอดภัยและตํารวจประจําห้องฉุกเฉินในช่วงเวลา 18.00 – 06.00 น.พร้อมเชื่อมต่อออดขอความช่วยเหลือกรณีฉุกเฉินไปยัง รปภ. และสถานีตํารวจภูธรจังหวัดระยอง
สําหรับแผนกอุบัติเหตุฉุกเฉิน โรงพยาบาลระยอง ให้บริการดูแลผู้ป่วยอุบัติเหตุและฉุกเฉิน เฉลี่ยต่อวันจํานวน 180 ราย แยกเป็นผู้ป่วยอุบัติเหตุโดยเฉลี่ยจํานวน 35 ราย ผู้ป่วยฉุกเฉินโดยเฉลี่ยจํานวน 155 ราย นอกจากนี้มีการใช้บริการสายด่วน 1669 เฉลี่ยเดือนละ 300 ราย ดังนั้นหากเจ็บป่วยฉุกเฉินประชาชนสามารถโทรสายด่วน 1669 ได้ฟรีตลอด 24 ชั่วโมง